มีเพศสัมพันธ์กับวันที่ 18 กุมพา ประจำเดือนวันแรกของรอบเดือนที่ผ่านมาคือวันที่ 28 มกราคม ใส่ถุงยาง แต่มันแตกค่ะ แตกปุ๊บเอาออกปั๊บเลย และแฟนก็ยืนยันว่าไม่ได้หลั่ง หลังจากนั้น1ชั่วโมงก็กินยาคุมฉุกเฉินไป 5วันก็เริ่มคัดเต้านมและประมาณ11วันก็มีประจำเดือน มาวันที่1มีนาคม มาประมาณ3-4วัน แค่ปริมาณรุ้สึกมันน้อยกว่าเดิมค่ะ พอประมาณ10 ก็รู้สึกตกขาว. ตกขาวมากๆเลยใสๆ ขุ่นบ้าง ปวดที่ท้องน้อย แบบหน่วงๆ จี๊ดๆบ้าง รู้สึกเต้านมขยาย ตุ่มที่รอบๆเต้านม ตอนนั้รู้สึกว่ามันใหญ่ขึ้น ฉี่บ่อย ยิ่งอ่านข้อมูลก็ยิ่งเครียด กลัวท้องมากเลยค่ะ อยากรู้ว่า มีโอกาสตั้งครรภ์ไหมค่ะ แล้วเลือดที่ออกมานี่ใช่ประจำเดือนไหมค่ะืหรือผลข้างเคียงของยาค่ะ หนูเครีดมากเลย ที่ตรววจครรภ์ซื้อมาตรวจวันที่12 ค่ะ ผลมันขึ้นขีดเดียว (ปล.แต่หนูตื่นเต้นตุ่มเกินขีดดำค่ะเศร้าใจและไม่กล้าซื้อมาตรวจอีก กลัวมากๆเลย)
สวัสดีค่ะ การมีเพศสัมพันธ์ในวันที่ 18 ก.พ. หากไม่ได้มีการหลั่งน้ำอสุจิ โอกาสที่จะตั้งครรภ์ก็แทบไม่มี อีกทั้งหากได้ทานยาคุมฉุกเฉินไปภายใน 1 ชั่วโมงหลังจากมีเพศสัมพันธ์ดังกล่าว โอกาสที่จะตั้งครรภ์นั้นจึงน้อยอย่างยิ่งค่ะส่วนเลือดที่ออกมาในวันที่ 1 มี.ค. นั้น ไม่น่าใช่เลือดที่ออกจากผลข้างเคียงของยาคุมฉุกเฉิน เนื่องจากผ่านมาหลายวันแล้ว เลือดดังกล่าวน่าจะเป็นประจำเดือนมากกว่า เนื่องจากเป็นช่วงที่ประจำเดือนน่าจะมาพอดี สำหรับปริมาณแม้จะน้อยกว่าที่เคยมา ก็ยังไม่ถือว่าผิดปกติ เนื่องจากมาเป็นระยะเวลา 3-4 วัน ซึ่งเป็นระยะเวลาปกติของประจำเดือนที่ควรมาสำหรับอาการตกขาว หากเป็นตกขาวใส สีขาว หรืออกเหลืองเล็กน้อย หากไม่มีกลิ่นเหม็น ก็ถือว่าเป็นตกขาวที่ปกติ ซึ่งในช่วงกึ่งกลางของรอบเดือนหรือช่วงไข่ตก มักพบตกขาวมีปริมาณที่มากขึ้นได้ ส่วนอาการปวดท้องน้อย หากปวดเพียงเล็กน้อย และปวดเพียง 1 วัน ก็อาจเป็นอาการปวดท้องช่วงไข่ตกได้เช่นกันส่วนอาการปัสสาวะบ่อย หากไม่ได้มีอาการปัสสาวะขัด ปัสสาวะสีขุ่น หรือปนเลือด หรือมีอาการแสบขณะปัสสาวะร่วมด้วย อาจเกิดจากการดื่มน้ำเยอะ ความเครียด และวิตกกังวลได้ค่ะสำหรับอาการเต้านมขยายนั้น ก็ไม่ได้จำเพาะว่าต้องเกิดจากการตั้งครรภ์เพียงอย่งเดียว อีกทั้งหากได้ตรวจหาการตั้งครรภ์แล้วพบขึ้นเพียง 1 ขีด ก็ไม่น่ามีการตั้งครรภ์เกิดขึ้นค่ะหากยังเครียดและกังวล อาจลองตรวจอีกครั้งดูค่ะ แต่โดยรวมจากเหตุการณ์ที่เล่ามา โอกาสที่จะตั้งครรภ์นั้นไม่น่าเกิดขึ้นค่ะ